**ŽIDOVSKA OPĆINA ČAKOVEC**

Martina Pušteka 9

40000 Čakovec

Hrvaška

**Projekt N e v e r F o r g e t financira Evropska unija**

**iz programa"Državljani, enakost, pravice in vrednote”**

Nosilka mednarodnega projekta Never Forget - Remembering the Holocaust *and building tolerance and solidarity in the EU, krajše* Never Forget, ki ga financira Evropska unija, je **Židovska općina Čakovec** (Hrvaška). Partnerja projekta pa sta **Center judovske kulturne dediščine Sinagoga Maribor** (Slovenija)in **Občina Lendava** (Slovenija).

Vsi projektni partnerji bodo tekom leta izvajali najrazličnejše aktivnosti, katerih cilj bo ohranjati spomin na žrtve totalitarnih režimov, krepiti evropsko državljansko kulturo, demokracijo, spoštovanje človekovih pravic ter razmišljanje o evropski kulturni raznolikosti in skupnih vrednotah. Holokavst je v Evropi zgodovinsko dejstvo, ki je imelo nepredvidljive posledice na vrednote in politiko na naši celini. Najbolj izrazito pa je vplival na obstoj judovskega naroda. Uničil je judovske skupnosti na Hrvaškem, v Sloveniji in na Madžarskem ter jim onemogočil, da vzpostavijo stanje in dosežke iz predvojnih časov.

Aktivnosti projekta, ki vključujejo organizacijo konferenc, delavnic, seminarjev, razstav, koncertov, komemoracij in postavitev Stolpersteinov / kamnov spotike, so usmerjene v krepitev človekovih pravic, poglabljanje zavedanja o holokavstu in pomenu negovanja zgodovinskih dejstev. Poleg tega bo Židovska općina Čakovec v okviru projekta izdala tudi publikacijo in posnela dokumentarni film o Judih iz območja Čakovca in njihovem vsesplošnem gospodarskem, kulturnem in družbenem doprinosu.

Del praktičnih aktivnosti v okviru projekta bodo partnerji poskušali izvajati s študijskimi obiski krajev, ki so bili pomembni za zgodovino judovskih skupnosti, udeleženci teh aktivnosti pa bodo učitelji zgodovine in etike osnovnih in srednjih šol projektnih partnerjev. Datumi obiska oz. obiskov še niso določeni, saj jih bodo projektni partnerji v nadaljevanju projekta določili skupaj, nato pa jih vključili tudi v šolske koledarje. Od udeležencev študijskega obiska pričakujemo predstavitev projekta pri pouku in sodelovanje pri aktivnostih v okviru projekta Never Forget.

Vrednost projekta znaša 76.635,00 EUR, od tega bo 48,28 % sredstev porabila Židovska općina Čakovec, 31,03 % Center judovske kulturne dediščine Sinagoga Maribor in 20,69 % Občina Lendava. Projekt v celoti financira Evropska unija iz programa Državljani, enakost, pravice in vrednote (CERV), nadzira pa ga Evropska komisija – Evropska izvršna agencija za izobraževanje in kulturo (EACEA). Projekt bo trajal od 1. 4. 2022 do 31. 3. 2023.

|  |  |  |
| --- | --- | --- |
| ***PARTNER*** | ***DATUM*** | ***DOGODEK*** |
| **OBČINA LENDAVA****(SLO)** | 26. 4. 2022 | Uvodna projektna konferenca v Sloveniji in slovesnost v spomin na žrtve holokavsta |
| 4. 9. 2022 | Razstava in seminar |
| **SINAGOGA MARIBOR****(SLO)** | 4. 7. 2022 | Postavitev Stolpersteinov/kamnov spotike |
| avgust/september 2022 | Konferenca in predavanje |
| 27. 1. 2023 | Razstava in slovesnost v spomin na žrtve holokavsta |
| **ŽIDOVSKA OPĆINA ČAKOVEC (HR)** | 29. 5. 2022 | Uvodna projektna konferenca na Hrvaškem in slovesnost v spomin na žrtve holokavsta |
| 18. 10. 2022 | Koncert |
| 17. 4. 2023 | Slovesnost v spomin na žrtve holokavsta, postavitev Stolpersteinov, razstava, predavanje, predstavitev publikacije in dokumentarnega filma - zaključna projektna konferenca\*seminar in workshop / delavnica |

**Kontakti:**

Židovska općina Čakovec

Predsednik: Andrej Pal, dr.med

Tel: +385 (0) 98 241 188

Elektronski naslov: andrej.pal@ck.t-com.hr

Spletna stran: https://zidovska-opcina-cakovec.hr/

Center judovske kulturne dediščine Sinagoga Maribor

Direktor: Boris Hajdinjak

Tel: +386 (0) 31 680 294

Elektronski naslov: uprava@sinagogamaribor.si

Spletna stran: http://www.sinagogamaribor.si/en/

Občina Lendava

Vodja Oddelka za družbene dejavnosti: Tanja Šimonka

Tel: +386 (0) 2 577 2500

Elektronski naslov: tanja.simonka@lendava.si

Spletna stran: <https://lendava.si/>



**Financirano s strani Evropske unije.**

**Izražena stališča in mnenja pripadajo izključno Židovski općini Čakovec in ne odražajo stališč Evropske unije ali Izvajalske agencije za izobraževanje, avdiovizualno področje in kulturo (EACEA), zato Evropska unija in naročnik ne prevzemata odgovornosti za vsebino le teh.**